[{"text_idx": "#000000", "text": "UudisedU\u0308ritusedU\u0308hingu u\u0308ritusedBaltic PrideVikerkaarekangelaneTeenusedKeskusNo\u0303ustamine ja tugigrupidNa\u0308itusKoolitusedRuumide rentKasulik infoHelp for LGBT+ refugees from UkraineKooselu registreeriminePeresisene lapsendamineSoo tunnustamineSeksuaaltervise teenus trans inimesteleUuringud, u\u0308levaatedRaamatudVideod, filmidTaskuha\u0308a\u0308lingudO\u0303ppematerjalidLGBT+ infoLGBT+ so\u0303nastikSeksuaalne orientatsioonTranssoolisusIntersoolisusMeistU\u0308hingustDokumendidProjektidKoosto\u0308o\u0308AjaluguKontaktPoodVeel"}, {"text_idx": "#000002", "text": "Ta\u0308na, 17. mail ehk rahvusvahelisel LGBT-vaenu vastasel pa\u0308eval IDAHOT andis Eesti LGBT U\u0308hing Sveta baaris kolmandat korda va\u0308lja Vikerkaarekangelaste auhinnad. Vikerkaarekangelased on inimesed, kollektiivid ja organisatsioonid, kes on oma so\u0303nade ja tegudega Eesti LGBT+ inimeste elu edendanud ja kogukonna eest seisnud."}, {"text_idx": "#000003", "text": "Ta\u0308navu oli vo\u0303itjaid kaheksas kategoorias: Sara Arumetsa akadeemilise tegevuse eest, millega ta panustab transsoolisuse mo\u0303istmisesse, Elizaveta Cheremisina LGBT+ noorte heaolu ta\u0308htsustamise eest noorsooto\u0308o\u0308s, Rene Ko\u0308ster kui queer- ja drag-kultuuri eestvedaja, Aet Kuusik LGBT+ so\u0303navara ja teemade laiendamise ja populariseerimise eest meedias, Viktoria S\u030cperova kategoorias \u201cOma ha\u0308a\u0308l ehk kogukond iseendast\u201d oma loo ja kogemuste jagamise eest, Gea Kangilaski LGBT+ inimeste vo\u0303imaluste ja intersektsionaalsuse va\u0308a\u0308rtustajana poliitikas ning Androgear OU\u0308 a\u0308ri valdkonnas kogukonda kaasava ettevo\u0303tte eest. Eluto\u0308o\u0308preemiaga pa\u0308rjati Lilian Kotterit, kes oli u\u0308ks esimestest taasiseseisvunud Eesti LGBT+ aktivistidest ning u\u0308ks Eesti ja kogu Baltikumi esimese LGBT+ organisatsiooni ehk Eesti Lesbiliidu asutajatest. Lisaks tunnustati Ukrainast pa\u0308rit Eestis elavat Yuri Yourskyt, kes on to\u0308o\u0308tanud LGBT+ inimeste heaolu nimel, eriti tervisevaldkonnas, ning on Ukraina so\u0303ja ajal teinud teavitusto\u0308o\u0308d ja toetanud Ukraina LGBT+ inimesi."}, {"text_idx": "#000004", "text": "Eesti LGBT U\u0308hingu kommunikatsioonijuht Kristiina Raud leiab, et u\u0308ksteise tunnustamine ja ta\u0308namine teeb ko\u0303igile head meelt. \u201cVikerkaarekangelase auhind on u\u0308ks viis, kuidas kogukond saab ta\u0308nada neid, kes meie ko\u0303igi heaolu nimel tegutsevad. See toob ta\u0308helepanu toredatele ja olulistele tegudele, kuid samas toob ka ro\u0303o\u0303mu. Tegelikult vo\u0303iksime rohkem u\u0308ksteisele aita\u0308h o\u0308elda, nii va\u0308ikeste kui suurte tegude eest. See annab jo\u0303udu ja loob inimlikku la\u0308hedust,\u201d lisas Raud."}, {"text_idx": "#000005", "text": "Eesti LGBT U\u0308hing annab Vikerkaarekangelaste auhinda va\u0308lja kord aastas 17. mail IDAHOTi ehk rahvusvahelise homo-, bi- ja transvaenu vastase pa\u0308eva puhul. Kandidaate saavad esitada ko\u0303ik soovijad, kusjuures peamine kaal on just esitajate po\u0303hjendustel. Lisaks avalikule tunnustusele saavad vo\u0303itjad ka kangelase ma\u0308rgi. Eelmiste aastate vo\u0303itjatega saab tutvuda u\u0308hingu kodulehel."}, {"text_idx": "#000009", "text": "Eesti LGBT U\u0308hing on LGBT+ (lesbi, gei, bi, trans ja muu seksuaal- ja sooidentiteediga) inimeste ja nende la\u0308hedaste heaks to\u0308o\u0308tav mittetulundusu\u0308hing."}]